西澳洲

西澳洲又叫西澳州，簡稱西澳，係澳洲西部一個政區，首府暨最大城市係珀斯。

歷史 
西方人發現澳洲之前，澳洲原住民已經喺西澳生活咗四萬年。
 1616年，有荷蘭航海家首次踏上西澳沿岸，西澳一帶於是被命名為新荷蘭。
 1829年，英國人建立起澳洲第一個新殖民區—天鵝河殖民地。
 1886年，西澳發現金礦，開啟咗西澳經濟嘅革新同自治運動，最終4年後白人全體選出問責政府。
 1897年，珀斯新港口建設完成後，經濟發展迅速
 1901年，西澳加入新成立嘅澳洲聯邦。

地理
西澳洲氣候主要係沙漠形，西南一角就係地中海氣候，與世隔絕嘅環境孕育出獨特生態。西澳亦係研究古生物學同地質學嘅理想地點—長期超穩定嘅大陸核構造保存咗全球數一數二古老嘅岩石，當地更曾出土疑似最古老嘅生命痕跡，亦喺鯊魚灣孕育著被譽為活化石嘅疊層岩。咁嘅地質為當地帶來極豐富礦產，主要有鐵礦、石油同金礦，開採佢哋更喺2019-20年度構成全國近半嘅出口收入。但古老貧瘠嘅岩質同埋乾旱氣候都令當地不宜發展農業。喺當地開墾須大量投資肥料同水資源。

城市 
 珀斯：位於南緯31度52分48秒，東經115度52分58秒，155.47萬人
 奧班尼：位於珀斯以南408公里，2.22萬人
 布魯姆：位於珀斯以北2,100公里，1.4萬人
 班伯利：位於珀斯以南175公里，5.9萬人
 費利曼圖：位於珀斯以南19公里，2.5萬人
 傑洛頓：位於珀斯以北424公里，3.4萬人
 卡古利：位於珀斯以東北600公里，3.07萬人
 曼杜拉：位於珀斯以南72公里，7.3萬人
 黑德蘭港：位於珀斯以北1,322公里，1.27萬人
 紐曼：位於珀斯以北1,178公里
 赫特河公國

攷